АҞӘА, абҵара 18– Sputnik, Бадраҟ Аҩӡба. Урыстәылеи ҳареи ҳаизыҟазаашьа пату ақәҵаны иҳарҿиалароуп, иҳәеит атәыла ахада Аслан Бжьаниа абҵара 17 рзы имҩаԥигаз апресс-конференциаҿы.
Аԥсны ахада иазгәеиҭеит аиԥылараҿы ишазааҭгылаз Аԥсни Ермантәылеи ирылсуа аихамҩа азҵаареи, абри инадҳәаланы Ашьха Ҟарабах аҭагылазаашьеи.
"Ааамҭа бзиақәа рыҟазаараан атранзит аус аур алшоит. Аҭагылазаашьа еиҳа еилыккар, ари азҵаара азыхынҳәра алшап ҳәа сыҟоуп. Иаабар Ашьха Ҟарабах аусқәа шымҩаԥысша", - иҳәеит иара.
Аслан Бжьаниа иазгәеиҭеит Урыстәыла ахадеи иареи ашәарҭадара азҵаара ҷыдала ишазааҭгылаз. Аҩадатлантикатә алианс иагәҭаку Урыстәыла злабеиоу аԥсабаратә хархәагақәа рытәтәроуп ҳәа иҳәеит иара.
"Ирылшо ала аҭагылазаашьа аҵшәаара ргәы иҭоуп. Ари азҵаара ҳазааҭгылеит. Урыстәыла ахада иҭахуп атәыла акәша-мыкәша иҟоу атәылақәа ирҩызоу тәылазарц. Уи аҵак ду аманы ишьоит", - иҳәеит Бжьаниа.
Аслан Бжьаниа иазгәеиҭеит Аԥсны агәыла жәлар рахь аҳаҭыр, апату аарԥшра акыр шаҵанакуа.
"Ҳаицәажәонаҵы сгәы еихьызшьашаз ажәак, цәажәарак аҭыԥ амамызт", - иҳәеит Бжьаниа.
Аԥсны ҩыза дуны Урыстәыла амоуп. Уи пату ақәҵаны ишзалшо ала аизыҟазаашьақәа рҿиалатәуп, аизыҟазаашьақәа амц ҟазшьа рымамзароуп иҳәеит иара.
Аслан Бжьаниа иҳәеит Владимир Путини иареи реицәажәараан ишалацәажәаз 2014 шықәса абҵара 24 азтәи аиқәшаҳаҭра ду.
"Ҳаиқәышаҳаҭхеит акоординациатә политика амҩаԥгаразы, атәылахьчареи ашәарҭадареи еицырзеиԥшу аҵакыра аԥҵара, асоциалтәи аекономикатәи ҵакыра аиҿкаара", иҳәеит иара.
Ахада иҳәеит дшадгылаҩу Аԥсни Урыстәылеи реиҩызаратә еизыҟазаашьақәа рыҩаӡара аизырҳара, 2014 шықәсазтәи аиқәшаҳаҭраҟны ишарбо аиԥш.
Нанҳәа 26 2008 шықәса рзы Урыстәылатәи Афедерациа иазханаҵеит Аԥсны Аҳәынҭқарра ахьыԥшымра. Цәыббра 9 2008 шықәса рзы ишьақәыргылан адипломатиатә еизыҟазаашьақәа.
Аԥсны ахьыԥшымра азхаҵо Урыстәыла иара ашәарҭадара иагарантхеит. Аҳәынҭқаррабжьаратә еизыҟазаашьақәа аҿиара рымоуп аиҩызареи астратегиатә партниорреи рышьаҭала.
Ҩ-ганктәи аусеицура шьаҭаны иамоуп шәкы инареиҳаны аиқәшаҳаҭра-зинтә шәҟәқәа, 2008 шықәса цәыббра 17 рзтәи аиҩызареи, аусеицуреи, аицхыраареи рзы Аиқәшаҳаҭреи 2014 шықәса абҵара 24 рзтәи аиҩызареи астратегиатә цхыраареи рзы Аиқәшаҳаҭреи налаҵаны.
АҞӘА, абҵара 25- Sputnik. Урыстәыла азхиоуп Аԥсныҟа афымцалашара аашьҭра ԥхынҷкәын акы инаркны, абри атәы аанацҳауеит Аекономика аминистрра апресс-маҵзура.
Урыстәыла аган ишьақәнырӷәӷәоит атехникатә ҟазшьа змоу ауснагӡатәқәа шынагӡоу Урыстәылантәи Аԥсныҟа афымцалашара аиуразы, абри атәы еилкаахеит аенергетика аминистрраҟны имҩаԥгаз аиҿцәажәарақәа рышьҭахь.
Аԥснынтә аилатәара далахәын аԥыза-министр ихаҭыԥуаҩ, аекономика аминистр Кристина Озганԥҳа.
Абҵара 25 рзы еилкаахеит Аԥсны афымцалашара арцәара аамҭа ԥшь-сааҭк рҟынтәи ҩ-сааҭк рҟынӡа иркьаҿхоит ҳәа.
Иара убас шәаԥхьар ҟалоит:
Аԥсны акоронавирус аламырҵәаразы аԥкра ҿыцқәа ирыцҵоуп ажьырныҳәа 12-нӡа. Аусдҵа ҿыц инақәыршәаны ареспубликаҿы азин ыҟам ашколқәраҟынӡатәии азеиԥшҵаратәи еиҿкаарақәа русура урҭ реиҿкаара-зинтә формеи рхатәтәратә формеи ирыхьмырԥшыкәа.
"Аиашазы, ашкол ахь ҳцоит ҳәа агәаанагара ҳаман. Ахәыҷы ҿыц ашкол ахь данцо еиԥш ҳгәы ҳыҭхыҭуа ҳазыԥшын, аха алаҳәара иҟарҵаз даара иуадаҩны иҳадаҳкылеит. Аҵара аус даара ихьысҳан ацара иалагеит. Зынӡаск ҵарада, уи агәыбзиара аус иаҩызоуп. Ҳашкол ахәыҷқәеи ҳареи зынӡаск еимадарак ҳабжьам ҳәа сызҳәом. Излауала аурокқәа еиҭаҳәаны ахәыҷқәа ираҳҭоит, аха ари апроцесс даара иуадаҩны ицоит. Избанзар, ицәгьоуп ахәыҷқәа ҭелла рацәажәара, уи ишуҭаху иузнагаӡом. Ҳгәы иаанагон ахәыҷқәа хымш-хымшла аҵара ҵарахьы ииасуеит ҳәа, аха иалымҵызар акәхап. Ас ҳашцо сыздыруам. Ахәыҷқәа аҭелқәа рыла аурок ҿыцқәа раҳҭоит. Аха аҳасабрақәа ахимиа, афизика, алгебра амаҭәарқәа рыла даара иуадаҩуп. Ҳара ҳашкол арҵаҩцәа зегьы ақәшаҳаҭуп аԥхынра аусура, даҽа хымз ҳауеит. Егьыс ҳхәыҷқәа аҵара ҳәа ирҵаз акгьы иҟам", - лҳәеит Џьапуаԥҳа.
Аҟәатәи ахәбатәи абжьаратә школ аҟны ааӡаратә ус аиҿкааҩ ахәыҷқәа аҩбатәи ашықәс азы рааныжьреи, аҭаацәа аԥара ахшәааны ахәыҷқәа арҵаҩцәа рахь рышьҭреи азы иҟоу ацәажәарақәа рзы лгәаанагара лҳәеит.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.